Hamed Bakayoko

Hamed Bakayoko (født 8. mars 1965 i Abidjan, død 10. mars 2021 i Freiburg) var en ivoriansk politiker som var statsminister i Elfenbenskysten fra 8. juli 2020 til han døde 10. mars 2021.

Karriere 
Bakayoko ble fungerende statsminister 2. mai 2020 da landets statsminister Amadou Gon Coulibaly ble innlagt på sykehus i Frankrike med hjerteproblemer. Coulibaly kom tilbake 2. juli og gjenopptok arbeidet, men under en uke senere ble han syk og døde under et regjeringsmøte. Bakayoko overtok igjen som fungerende og 30. juli 2020 ble han innsatt som statsminister.

Bakayoko kunngjorde 6. april 2020 at han hadde testet positivt for covid-19. 17. april ble det annonsert at statsministeren var frisk igjen. Bakayoko testet positiv for covid-19 ved mer enn tre forskjellige anledninger mellom april 2020 og februar 2021. Han hadde også malaria. Ifølge det tyske radio- og fjernsynssiden Deutsche Welle ble Bakayoko tatt hånd om ved Universitetssykehussenteret (CHU) i Freiburg 6. mars 2021. Han skulle være under kreftbehandling og var ifølge tyske medier i «kritisk tilstand». Bakayoko døde 10. mars 2021.

Referanser 

Ivorianske politikere
Personer fra Abidjan